Diari Oficial de la Generalitat Valenciana


Sumari del DOGV 2367, del 17-10-1994 (1994/832668)

ORDRE d'1 de setembre de 1994, de la Conselleria d'Educació i Ciència, per la qual s'aprova la renovació del concert educatiu subscrit per al nivell d'Educació Primària/EGB amb el centre docent Montecañada de Paterna (València).
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/01/(3)/dof/vci/html**

### Dades del document

Número de DOGV
:   2367

Data del DOGV
:   17-10-1994

Secció del DOGV
:   DISPOSICIONS GENERALS

Número del document
:   1994/832668


Data del document
:   01-09-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE d'1 de setembre de 1994, de la Conselleria d'Educació i Ciència, per la qual s'aprova la renovació del concert educatiu subscrit per al nivell d'Educació Primària/EGB amb el centre docent MontecaÑada de Paterna (València). [94/6503]  
Vist l'expedient incoat a instància de Fernando Blat Barrachina, representant del centre docent MontecaÑada de Paterna (València), en què se sol·licita la renovació del concert educatiu en el nivell d'Educació Primària/EGB, en virtut del termini excepcional que s'estableix mitjançant l'Ordre de 12 de maig de 1994, de la Conselleria d'Educació i Ciència i basant-se en el que preveu l'Ordre d'aquesta Conselleria de 29 de desembre de 1992 (DOGV de 8 de gener de 1993).  
Vist que per Ordre de 12 de maig de 1994, de la Conselleria d'Educació i Ciència, i a fi de complir la sentència de 17 de desembre de 1990 de la Sala Contenciosa Administrativa, secció 2ª, del Tribunal Superior de Justícia de la Comunitat Valenciana, es reconeix el dret del centre MontecaÑada a un concert singular per a un total d'11 unitats d'Educació General Bàsica durant els cursos acadèmics 86/87, 87/88 i 88/89, alhora que obri un termini excepcional perquè el centre de referència sol·licite la renovació del concert educatiu per als següents períodes quadriennals compresos entre els cursos 89/90-92/93 el primer, i 93/94-96/97 el segon.  
Vist l'informe i la nota interna de 10.06.94 de la Unitat d'Inspecció Educativa inclosa en l'expedient, en què es proposa concertar l'ensenyament amb el centre MontecaÑada atenent la demanda social existent i el fet que els centres públics de la localitat no poden atendre l'esmentada demanda d'escolarització.  
Atès que queden suficientment demostrades les necessitats urgents d'escolarització que justifiquen la renovació del concert educatiu sol·licitat.  
Vist que l'expedient ha estat tramitat per la Direcció Territorial d'Educació de València i que hi figuren els informes de la inspecció educativa i de la Direcció General de Centres Docents, la qual ha elevat la corresponent proposta.  
Vista la Llei Orgànica 8/1985, de 3 de juliol, Reguladora del Dret a l'Educació; el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius; l'Ordre de 29 de desembre de 1992 i l'Ordre de 12 de maig de 1994, de la Conselleria d'Educació i Ciència.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Aprovar al centre docent MontecaÑada de Paterna (València), amb número de codi 59963946, la renovació del concert educatiu sol·licitada en règim general i en el nivell d'Educació Primària/EGB per a un total d'11 unitats per al període quadriennal comprés entre els cursos acadèmics 98/90 i 92/93, i per a un total de 8 unitas, durant el període que abraça des del curs escolar 93/94 fins el 96/97.  
Deixar sense efecte l'Ordre de 14 d'abril de 1993 (DOGV de 24 de juny), pel que fa a la denegació al centre de la incorporació al règim de concerts educatius en el nivell d'Educació Primària/EGB per a 8 unitats per al període de concerts que començaria a computar-se a partir de l'any 93/94.  
Segon  
Abonar, respecte dels cursos escolars 89/90, 90/91, 91/92 i 92/93, el mòdul corresponent, aprovat en les lleis de Pressupostos Generals de l'Estat per als esmentats anys, a 11 unitats d'Educació General Bàsica en règim general al centre docent MontecaÑada.  
Abonar, així mateix, respecte del curs acadèmic 93/94 el mòdul corresponent, aprovat en les lleis de Pressupostos Generals de l'Estat per a 1993 i 1994, a 8 unitats d'Educació Primària/EGB en règim general al centre docent de referència.  
Tercer  
En el moment en què la titularitat del centre reba les quantitats corresponents als salaris i càrregues socials del professorat de les 8 unitats concertades, aquesta haurà d'aportar la documentació acreditativa de les despeses, tant de personal com de funcionament, que va efectuar el centre durant els cursos acadèmics 89/90, 90/91, 91/92 i 92/93.  
En el moment en què la titularitat del centre reba les quantitats corresponents als salaris i càrregues socials del professorat de les 8 unitats concertades, aquesta haurà d'aportar la documentació acreditativa de les despeses, tant de personal com de funcionament, que va efectuar el centre durant el curs acadèmic 93/94.  
En el supòsit que les quantitats justificades siguen inferiors a les transferides a la titularitat del centre, aquesta última haurà de reintegrar a l'administració la quantitat percebuda de més sobre el que va gastar efectivament.  
Així mateix, caldrà que acredite, mitjançant rebuts individualitzats firmats per cadascun dels pares o tutors de l'alumnat de les unitats concertades en aquesta ordre, que, a aquests, els van ser retornades les quantitats abonades al centre per l'ensenyament rebut durant tots els cursos acadèmics als quals afecta el caràcter retroactiu del concert educatiu.  
Quart  
Els concerts educatius la renovació dels quals s'acorda caldrà, formalitzar-los en el corresponent document administratiu a les dependències de la Direcció Territorial d'Educació de València.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 1 de setembre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI